钦定古今图书集成/明伦汇编/氏族典/第378卷 > 孔戡
## 钦定古今图书集成/明伦汇编/氏族典/第378卷 > 孔戡

按《唐书孔巢父传》：巢父从子戡，字胜始，进士及第，补
修武尉，以大理评事佐昭义李长荣节度府。长荣死，
卢从史代之，留署掌书记。从史与王承宗、田绪阴相
结，欲久连兵以固其位。戡始阴争不从，则于会肆言
拆之，遂以疾归洛阳。从史诬以事，奏三上，诏以卫尉
丞分司东都，给事中吕元膺执不可，宪宗曰：“朕非不
知戡，行用之矣。”未几卒，年五十七。从史败，追赠司勋
员外郎。